Z A P I S N I K
35. sjednice Vijeća Mjesnog odbora Gračani,
održane u četvrtak, 25. travnja 2024. u objektu MO Gračani, Isce 15
s početkom u 18:00 sati

NAZOČNI ČLANOVI VIJEĆA:
Mirjana Štengl, Mirna Varga, Luka Perić, Tomislav Čegelj, Zdenka Novak, Ines Udodovsky

ODSUTAN VIJEĆNIK  :  Mladen Sabljić
PREDSJEDAVA  :  Mirjana Štengl
ZAPISNIK VODI  :  Ines Udodovsky

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 35. sjednicu Vijeća Mjesnog odbora Gračani te konstatira da je zapisnik 34. sjednice vijeća jednoglasno usvojen.

DNEVNI RED:

1. Projekt – rekonstrukcija okretišta Mihaljevac
2. Zahtjevi za korištenje prostora
3. Tekuća problematika
4. Pitanja, prijedlozi i obavijesti

Ad 1 Rekonstrukcija okretišta Mihaljevac

Predsjednica nas obavještava da je tražila informacije oko početka rekonstrukcije i da su posljednje informacije da rekonstrukcija kreće od 6.5.2024. Ono što je problematično je to što u projektu nema nikakvog kafića u planu. Vozači autobusa nemaju gdje provesti vrijeme između polazaka te popiti kavu, a i ljudi kada čekaju tramvaj ili izletnici koji idu prema Sljemenu bi time imali mjesto gdje bi mogli provesti vrijeme uz kavicu.  
Sukladno tome, predsjednica pita što mislimo o tome da se ugradi u projekt prostor za kafić. Zaključak je vijećnika da bi podržali ovakvu inicijativu i prijedlog, vijećnik Čegelj je suzdržan.

Ad 2 Zahtjevi za korištenje prostora

2.1. Hrvatska udruga vojnih minijaturista žele koristiti četvrtak od 18.00 - 22.00, petak od 18.00 -22.00 te subotu od 10.00 - 17.00.  Zaključak, vijećnici jednoglasno prihvaćaju ovaj zahtjev za prostorom.
2.2 Povremeno korištenje traži i Autoklub Delta Zagreb. Htjeli bi prvu i treću srijedu od 18.00 – 20.00. Treća srijeda je popunjena. Zaključak je, vijećnici jednoglasno podržavaju da dobiju prvu srijedu od 17-19h.

Ad 3 Tekuća problematika 

Vijećnik Čegelj postavlja pitanje legitimnosti korištenja prostora od strane raznih udruga koje nisu nužno vezane za Gračane i djelovanje u Gračanima. Poteže se i pitanje korištenja prostora za udruge koje djeluju s profitom.
Mjesni odbor donosi zaključak kojim poziva gradsku upravu da donese jasna pravila o korištenju prostora u mjesnim odborima, koje fizičke i pravne osobe imaju pravo koristiti prostor MO i pod kojim uvjetima, a posebno na temu udruga koje naplaćuju svoje usluge u prostorima mjesnih odbora, a koje bi trebale i participirati sa troškovima održavanja prostora. Smatramo kako bi se prostori trebali koristiti uz plaćanje, ako udruge koje ih koriste naplaćuju svoje usluge. Također, imamo problem da udruge ne koriste svoje termine, a nitko drugi ne može ući u njihove termine.

Ad 4 Pitanja, prijedlozi, obavijesti 

Vijećnici pitaju što je sa crvenom zebrom kod pizzerije Factory (Luka Maloča, vijećnik u VGČ je rekao da je odobreno, ali još uvijek se nije ništa napravil), također se traži lampa iza tunela te ponovljeni upit za ogledalo na Bliznecu/Bešićima. 
Zaključak je da se još nisu ostvarili ovi zahtjevi.

Sjednica završila u 19.00

KLASA: 024-08/24-003/802
URBROJ: 251-13-11-2/003-24-2
Zagreb, 25. travnja 2024.

Zapisnik obradila: Mirela Gašpert Bertić



Zapisničarka: Ines Udodovsky, v.r.                     Predsjednica MO Gračani: Mirjana Štengl, v.r.


